3. СВОБОДНО ДВИЖЕНИЕ НА КАПИТАЛИ

Договор за Европейския съюз;

Договор за създаване на Европейската общност.

1. Независимо от задълженията съгласно Учредителните договори, Унгария може да запази в сила за срок от пет години от датата на присъединяване ограниченията, постановени в действащото по време на подписване на настоящия акт законодателство по отношение придобиването на втори жилища.

Граждани на държавите-членки и граждани на държавите, страни по Споразумението за Европейско икономическо пространство, които законно са пребивавали в Унгария в продължение най-малко на четири години, са изключени от обхвата на разпоредбите на предходната алинея или на каквито и да било други правила и процедури, различни от тези, които се прилагат за граждани на Унгария. По време на преходния период Унгария прилага разрешителни процедури за придобиване на втори жилища въз основа на обективни, стабилни, прозрачни и общоизвестни критерии. Тези критерии се прилагат не дискриминационно и не правят разлика между граждани на държавите-членки, пребиваващи в Унгария и граждани на Унгария.

2. Независимо от задълженията съгласно Учредителните договори, Унгария може да запази в сила за срок от седем години от датата на присъединяване ограниченията, съществуващи в нейното законодателство към датата на подписване на настоящия акт по отношение придобиването на право на собственост върху земеделска земя от физически лица, които не пребивават в Унгария или не са граждани на Унгария и, от юридически лица. В никакъв случай граждани на държава-членка или юридически лица, учредени в съответствие със законите на друга държава-членка, не могат да бъдат третирани по-неблагоприятно по отношение придобиването на право на собственост върху земеделска земя отколкото към датата на подписване на Договора за присъединяване. В никакъв случай гражданин на държава-членка не може да бъде третиран по по-ограничителен начин отколкото гражданин на трета страна.

Граждани на друга държава-членка, които желаят да се установят като самостоятелно заети земеделски производители, и които са пребивавали на законно основание и са работили в областта на земеделието в Унгария в продължение най-малко на три години, са изключени от обхвата на разпоредбите на предходната алинея или на други правила и процедури, различни от тези, които се прилагат за граждани на Унгария.

На третата година след присъединяването ще се извърши общ преглед на настоящите преходни разпоредби. За тази цел Комисията представя доклад на Съвета. Съветът може с единодушие и по предложение на Комисията да реши да съкрати или прекрати преходния период, обозначен в първа алинея на точка 2.

В случай, че Унгария прилага разрешителни процедури за придобиване на земеделска земя през преходния период, те се основават на обективни, стабилни, прозрачни и общоизвестни критерии. Тези критерии се прилагат недискриминационно и не правят разлика между граждани на държавите-членки, пребиваващи постоянно в Унгария и граждани на Унгария.

Ако налице са достатъчно данни, че след изтичане на преходния период ще настъпят сериозни затруднения или ще възникне опасност от такива смущения на пазара на земеделска земя в Унгария, Комисията, по искане на Унгария, може да реши да удължи преходния период с максимум три години.

--------------------------------------------------